《王丞分惠碧桃树再赋奉谢》
宋代·戴表元

水星之精天上游，春风岁岁苍龙头。
偶然根叶著下土，散作人龙百花树。
莫疑君家此花无种生，定是天上苍龙精。
白玉之趺青玉簇。开花既奇成又速。
三年方骇大如林。五年已见高逾屋。
我来吟作书林花，烟尘万卷重抽芽。
君家原不孝义种，自来青州丞相家。
为君出芝草，芝草那能千日好。
为君结琥珀，琥珀恐为贪者获。
不如此花混在春花丛，岁岁与君同春风。
春风同赏复同吟，愿与主人同好心。
更令此花分作千古本，处处种成君子林。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》